Jonas 4 Labib sou Entènèt | Tradiksyon monn nouvo a
Jenèz Egzòd Levitik Nonb Detewonòm Jozye Jij Rit 1 Samyèl 2 Samyèl 1 Wa 2 Wa 1 Kwonik 2 Kwonik Esdras Neyemi Estè Jòb Sòm Pwovèb Eklezyas Chante Salomon an Ezayi Jeremi Lamantasyon Ezekyèl Dànyèl Oze Jowèl Amòs Obadya Jonas Miche Nawoum Abakouk Sofoni Aje Zakari Malachi Matye Mak Lik Jan Travay Women 1 Korentyen 2 Korentyen Galat Efezyen Filipyen Kolosyen 1 Tesalonisyen 2 Tesalonisyen 1 Timote 2 Timote Tit Filemon Ebre Jak 1 Pyè 2 Pyè 1 Jan 2 Jan 3 Jan Jid Revelasyon 1 2 3 4
Jonas 4​:​1-11
Jonas fache e li vle mouri (1-3)
Jewova anseye Jonas pou l gen mizèrikòd (4-11)
“Èske w gen rezon pou w fache anpil konsa?” (4)
Yon pye kalbas kouran bay yon bon leson (6-10)
4 Men, sa pa t fè Jonas plezi ditou, e li te vin fache anpil. 2 Se sa k fè li te priye Jewova, li te di l: “Apa li! Jewova, èske m pa t deja di sa lè m te nan peyi m? Se poutèt sa, premye sa m te fè, mwen te eseye kouri pou m al Tasis+. Paske m konnen ou se yon Bondye ki gen kè sansib* ak mizèrikòd, ki pa fè kòlè fasil, ki gen anpil lanmou fidèl+ e ki dispoze chanje lide pou w pa bay pinisyon. 3 O Jewova, kounye a, tanpri, ou mèt retire lavi m*, paske, pito m mouri pase m viv+.” 4 Jewova mande l: “Èske w gen rezon pou w fache anpil konsa?” 5 Epi, Jonas soti deyò vil la, l al chita nan lès vil la. Li te fè yon tonèl kote sa a e li te chita anba l pou l gade sa k pral rive vil la+. 6 Apre sa, Jewova Dye fè yon pye kalbas kouran* pouse pou bay Jonas lonbray, pou kouvri tèt li e pou soulaje soufrans li. Jonas te kontan anpil pou pye kalbas kouran an. 7 Men, lè solèy la t ap leve nan demen, vrè Dye a te voye yon vè vin pike pye kalbas kouran an, e pye kalbas kouran an te vin seche. 8 Epitou, lè solèy la te kòmanse klere, Bondye te fè yon van cho soti nan direksyon lès, e chalè solèy la t ap bat nan tèt Jonas, epi l te vin anvi pèdi konesans. Li t ap plede mande lanmò*, li t ap di: “Pito m mouri pase m viv+.” 9 Bondye te mande Jonas: “Èske w gen rezon pou w fache konsa pou pye kalbas kouran an+?” Lè sa a, Jonas di: “Mwen gen rezon pou m fache, mwen fache pou m mouri.” 10 Men, Jewova di l: “Ou santi sa fè w mal pou pye kalbas kouran an, yon plant ou pa t fè anyen pou li, ni se pa ou ki te fè l pouse. Li te pouse nan yon sèl nuit e li te mouri menm jou a. 11 Èske mwen menm tou, mwen pa ta dwe gen pitye pou Niniv, gwo vil la+, yon vil ki gen plis pase 120 000 moun ladan l ki pa menm konn sa ki byen ak sa ki mal*, san konte pakèt bèt ki ladan l yo+?”
^ Oswa: “gen pitye”.
^ Oswa: “nanm mwen”.
^ Se kapab tou: “yon pye maskreti”.
^ Oswa: “mande pou nanm li mouri”.
^ Oswa: “moun ladan l ki pa konn men dwat yo ak men goch yo”.